Period: Old Babylonian
Genre: Literary
Transliteration:
<SURFACE>
...
...dam edin-na...
...men edin-na saŋ-ŋa₂ mu-ni-in-ŋal₂
...sipad-ra ŋa₂ udu-še₃ an-na-ra-e₃
...gal₄-la-ni u₆ di-dam
...zid-de₃-eš gam-e-dam gal₄-la-ni u₆ di-dam
...gal₄-la-ni-še₃ hul₂-la-e ni₂-te-ni mi₂ zid iri in-ga-am₃-me
...hul₂-la-e ni₂-te-ni mi₂ zid iri in-ga-am₃-me
...igi nam-ši-in-bar
...igi nam-da-ra-ši-in-bar
...igi nam-ši-in-bar
...me-e en sag₉-ga-ŋu₁₀-ne
...me-e mul-la-ŋu₁₀-ne
...sig₇-ga-ŋu₁₀-ne
...sag₉-ga-ŋu₁₀-ne
...<unk> <unk> la₂-ŋu₁₀-ne
...šu du₇-a-ŋu₁₀-ne
...lum-ma-ŋu₁₀-ne
...lam-ma-ŋu₁₀-ne
...za-ha-am-ma-ŋu₁₀-ne
...gur-gur-ra-ŋu₁₀-ne
...en <unk> mul-la-ŋu₁₀-ne
...en <unk> mul-mul-la-ŋu₁₀-ne
...ŋiri₃ u₃-da-an-ši-gub
...abzu uru₂-ze₂-eb{ki}še₃ ŋiri₃ u₃-da-an-ši-gub
...me-e mi₂ du₅-mu-na-ab-dug₄
...uru₂-ze₂-eb{ki}še₃ me-e mi₂ du₅-mu-na-ab-dug₄
...ba-an-e₃
...
...me-e...
ga-ša-an-an-na-ŋen me-e ga-ŋen...
u₃-mu-un {d}am-an-ki-ra...
{ŋiš}erin i₃ ze₂-ba-gin₇ ir <unk> kug-ŋu₁₀ a-ba <unk> <unk>...
lu₂ ŋiš₃ dug₄-ga-ni ki taka₄-a-ŋu₁₀ muš₃ nam-ba-an-tum₂-mu
ud-bi-a ki-sikil {d}inana
abzu eridug{ki}ga {d}en-ki-ka₃-še₃
kug {d}inana-ke₄ ŋiri₃-ni dili mu-un-gub
ud-ba ŋeštug₂ dirig me zu an ki-a
ki-tuš-a-ni-ta šag₄ diŋir-re-e-ne-ke₄ ši-in-ga-zu-a
kug {d}inana-ke₄ abzu eridug{ki}ga-še₃ danna nu-ub-te-a-aš e₂
...lugal abzu-ke₄ niŋ₂-nam-e zu-a
{d}en-ki lu₂ gu₃ mu-un-de₂ a₂ im-ma-an-aŋ₂
ŋa₂-nu lu₂ inim-ŋu₁₀-še₃...
...<unk>...
...
...naŋ-e
...
ŋa₂-nu...<unk>
lu₂...
{lu₂}ki-sikil abzu...<unk>...
{d}inana abzu eridug{ki}še₃...
{lu₂}ki-sikil abzu eridug{ki}še₃...
{d}inana abzu eridug{ki}še₃ um-ma-kur₉-ra-ta
gug₂ i₃-nun-ta he₂-em-da-gu₇-e
a sed niŋ₂ šag₄ te-en...
igi piriŋ-ŋa₂-ka kaš...
ŋa₂ ma-la-še₃ hu-mu-na-sig₉-ge nam-gi₄-me-eš₃...
{ŋiš}banšur kug {ŋiš}banšur...
kug {d}inana-ra niŋ₂-silim...
ur₅-gin₇ hu-mu-na-ab-be₂-a-ka
sukkal {d}isimud-de₃ inim lugal-la-na-še₃ saŋ keše₂ ba-ši-in-ak
{lu₂}ki-sikil abzu eridug{ki}še₃ im-ma-ni-in-ku₄-ku₄
{d}inana abzu eridug{ki}še₃ im-ma-ni-in-ku₄-ku₄
{lu₂}ki-sikil abzu eridug{ki}še₃ um-ma-kur₉-ra-ta
{d}inana abzu eridug{ki}še₃ um-ma-kur₉-ra-ta
gug₂ i₃-nun-ta im-da-gu₇-e
a sed niŋ₂ šag₄ ten mu-na-de₂-e-ne
igi piriŋ-ŋa₂-ka kaš mu-na-na₈-na₈
ŋa₂ ma-la-še₃ mu-na-sig₉-ge nam-gi₄-me-eš₃ mu-na-ak-e
{ŋiš}banšur kug {ŋiš}banšur an-na-ka
kug {d}inana-ra niŋ₂-silim mu-na-e
{d}en-ki {d}inana e-en-bi-ta
abzu-a kaš im-na₈-na₈-ne kurun₂ im-dug₃-ge-ne
{zabar}aga im-gur₄-gur₄-e-ne
zabar {d}uraš-a a-da-min₃...
...
kug...
nam-ur-saŋ nam-kalag-ga nam-niŋ₂-erim₂...
kug {d}inana-ke₄ šu ba-ti
mu a₂-ŋa₂ mu abzu-ŋa₂
kug {d}inana-ra dumu-ŋu₁₀-ur₂ ga-na-ab-šum₂ ba-ra...
lul-da kur ki-bal nam-dug₃-ge kaš₄ di-di ki-tuš gen₆-na
kug {d}inana-ke₄ šu ba-ti
mu a₂-ŋa₂ mu abzu-ŋa₂
kug {d}inana-ra dumu-ŋu₁₀-ur₂ ga-na-ab-šum₂ ba-ra...
nam-nagar nam-tibira nam-dub-sar nam-simug nam-ašgab...
kug {d}inana-ke₄ šu ba-ti
mu a₂-ŋa₂...
kug {d}inana-ra dumu-ŋu₁₀-ur₂ ga-na-ab-šum₂ ba-ra...
ŋeštug₂ ŋizzal šu-luh kug-ga e₂ <unk> ra...
kug {d}inana-ke₄ šu ba-ti
mu a₂-ŋa₂ mu...
kug {d}inana-ra...
<unk> zu₂ sis izi mu₂-mu₂...
kug...
mu...mu...
kug...ga-na-ab-šum₂ ba-ra...
du₁₄...ad gi₄-gi₄ šag₄ kuš₂-u₃ di...
kug...šu ba-ti
mu a₂-ŋa₂ mu abzu-ŋa₂
kug...dumu-ŋu₁₀-ur₂ ga-na-ab-šum₂...
<unk>...nin <unk>...
...dab₅-be₂...
...
iri lah₅...
i-si-iš ŋa₂-ŋa₂ ma-an-šum₂
šag₄ hul₂-la ma-an-šum₂
lul-da ma-an-šum₂
kur ki-bal ma-an-šum₂
nam-dug₃-ge ma-an-šum₂
kaš₄ di-di ma-an-šum₂
ki-tuš gen₆-na ma-an-šum₂
nam-nagar ma-an-šum₂
nam-tibira ma-an-šum₂
nam-dub-sar ma-an-šum₂
nam-simug ma-an-šum₂
nam-ašgab ma-an-šum₂
nam-azlag₂ ma-an-šum₂
nam-šidim ma-an-šum₂
nam-ad <unk> ma-an-šum₂
ŋeštug₂ ma-an-šum₂
ŋizzal ma-an-šum₂
šu-luh kug-ge ma-an-šum₂
e₂ <unk> ra ma-an-šum₂
ne-mur dub ma-an-šum₂
ŋa₂ udu ma-an-šum₂
ni₂ teŋ₃-ŋe₂₆ ma-an-šum₂
niŋ₂-me-ŋar ma-an-šum₂
kur-ku ma-an-šum₂
<unk> zu₂ sis ma-an-šum₂
izi mu₂-mu₂ ma-an-šum₂
izi ten-ten ma-an-šum₂
a₂ kuš₂-u₃ ma-an-šum₂
<unk> ge ma-an-šum₂
...ŋar-ra...
...
du₁₄ mu₂-mu₂...
u₃-ma...
ad...
...
...i₃-gub-be-en ud-ul a-ra-zu
a-da-al...kul-aba₄{ki}še₃ na-ma-ra-an-e₃-a
ki {d}utu...<unk> še₃ na-ma-ra-an-e₃-a
im-mi-in-dug₄-ga-ka sa₂ ba-ni-ib₂-be₂-en
kug {d}inana me mu-un-ur₄-ur₄ ma₂ an-na bi₂-in <unk>
ma₂ an-na kar-ra zag bi₂-in-tag
kaš naŋ-ŋa₂-ra kaš naŋ-ŋa₂-ra kaš mu-un-ta-ed₃-da
a-a {d}en-ki kaš naŋ-ŋa₂-ra kaš mu-un-ta-ed₃-da
en gal {d}en-ki-ke₄ e₂...ŋiš mu-un-ši-kar₂-kar₂
en-e abzu-še₃ igi mi-ni-ib₂-il₂-il₂-e
lugal {d}en-ki-ke₄ eridug{ki}še₃ ŋiš mu-un-ši-kar₂-kar₂
{d}en-ki-ke₄ sukkal {d}isimud-ra gu₃ mu-na-de₂-e
sukkal {d}isimud-ŋu₁₀ mu dug₃ an-na-ŋu₁₀
lugal-ŋu₁₀ {d}en-ki i₃-gub-be₂-en ud-ul a-ra-zu
nam-en nam-lagar nam-diŋir aga zid mah {ŋiš}gu-za nam-lugal me-a
lugal-ŋu₁₀ dumu-ni-ir ba-an-na-šum₂
ŋidru mah ešgiri₂ šibir tug₂ mah nam-sipad nam-lugal me-a
lugal-ŋu₁₀ dumu-ni-ir ba-an-na-šum₂
...nam-nin-diŋir nam-išib nam-lu₂-mah nam-gudug me-a
lugal-ŋu₁₀ dumu-ni-ir ba-an-na-šum₂
...<unk> <unk> <unk> e₃ kur ed₃-de₃ kur ed₃-da kur-ŋar-ra me-a
lugal-ŋu₁₀ dumu-ni-ir ba-an-na-šum₂
ŋiri₂ ba-da-ra saŋ-ur-saŋ tug₂ gig₂ tug₂ gun₃-a gu₂-bar gu₂...me-a
lugal-ŋu₁₀ dumu-ni-ir ba-an-na-šum₂
ŋiš...me-a
lugal-ŋu₁₀ dumu-ni-ir ba-an-na-šum₂
{ŋiš}šu-nir mar-uru₅ ŋiš₃ dug₄-dug₄ ŋiš₃...su-ub nam-kar-ke₄ nam-hub₂-dar me-a
lugal-ŋu₁₀ dumu-ni-ir ba-an-na-šum₂
nam-eme-di nam-eme-sig nam-še-er-ka-an...a amalu eš₂-dam kug me-a
lugal-ŋu₁₀ dumu-ni-ir ba-an-na-šum₂
...kug...<unk> nu-gig an-na ŋiš-gu₃-di nam-nar nam-ab-ba me-a
...
...lugal...
e₂ {d}en-ki-ke₄ inim nu-ha-lam-e-dam
...na degₓ(RI)-ga gu₃ di gal-zu-a
{ŋiš}saŋ-kul {ŋiš}ig e₂-e-ka bi₂-za-za bi₂-in-dug₄ bi₂-in-eš
ki e-ne-er mu-na-an-pad₃
{d}en-ki-ke₄ bi₂-za-za...kišib-la₂ zid-da-ni im-ma-an-dab₅
...kug-ga-na im-ma-ni-in-ku₄-ku₄
...{ŋiš}taškarin-na-ni šu im-ma-an-ti
...mušen an-na-še₃ ba-an-šum₂
...ku₆...ba-an-šum₂
...mun...
...im-ma-ni-in-ra
...
...nam-ba-da-ha-lam-e
...suhuš he₂-a
...he₂-a
...kar-ra
...sag₉-sag₉-še₃
...tag
...a
...
...{d}isimud-ra gu₃...
...mu dug₃ an-na-ra inim...
sukkal {d}isimud-ŋu₁₀ mu...
lugal-ŋu₁₀ {d}en-ki...
ma₂ an-na...
i-da-al kar...
ŋen-na ma₂ an-na enkum-e-ne...
sukkal {d}isimud-de₃ kug {d}inana-ra...
nin-ŋu₁₀...mu-e-ši-in-gi₄-in-nam
...za-a-še₃ mu-e-ši-in-gi₄-in-nam
...dug₄-ga-ni mah-am₃
...tah-a-ni mah-am₃
...sag₂...
...
...e-ra-an-dug₄ ta-am₃...
...ta-am₃ sag₂ nu-di
...ŋa₂-a-ra ma-an-dug₄
...ma-an-tah
...za-e ma₂ an-na...
kug {d}inana-ke₄ sukkal {d}isimud-ra gu₃...
a-a-ŋu₁₀ ŋa₂-a-ra ta-am₃ gu₃...
dug₄-ga zid-da-ni ŋa₂-a-ra ta-am₃ šu...
e-ne-eŋ₃ gal-gal-a-ni...
a-a-ŋu₁₀ lul-da...
lul-da mu a₂-na mu abzu-na in-pad₃
lul-da ŋa₂-a-ra za-a lu₂ mu-un-gi₄
inim-bi ka-ga₁₄-na nam-ma-da-ŋal₂-la
enkum-e-ne ma₂ an-na im-ma-ni-in-dab₅-be₂-ne
kug {d}inana sukkal-a-ni {d}nin-šubur-ra gu₃ mu-na-de₂-e
ŋa₂-nu sukkal zid e₂-an-na-ŋu₁₀
sukkal e-ne-eŋ₃ sag₉-sag₉-ga-ŋu₁₀
ra-gaba e-ne-eŋ₃ ge-en-gen₆-na-ŋu₁₀
a šu-zu nu-tag a me-ri-zu nu-tag
{d}inana me saŋ rig₇-ga-ni ma₂ an-na um-ma-da-an-kar
2(diš)-kam-ma-še₃ nun-e sukkal-a-ni {d}isimud-ra gu₃ mu-na-de₂-e
{d}en-ki-ke₄ mu dug₃ an-na-ra inim mu-na-ni-ib-gi₄-gi₄
sukkal {d}isimud-ŋu₁₀ mu dug₃ an-na-ŋu₁₀
lugal-ŋu₁₀...i₃-gub-be₂-en ud-ul a-ra-zu
ma₂...me-a sa₂ ba-an-dug₄
<unk>...kug-ga sa₂...
ŋen-na u₁₈-ru eridug{ki}ga 5(u)-bi...
sukkal {d}isimud-de₃ kug {d}inana-ra gu₃ mu-na-de₂-e
nin-ŋu₁₀ a-a-zu za-a-še₃ mu-e-ši-in-gi₄-in-nam
{d}inana a-a-zu za-a-še₃ mu-e-ši-in-gi₄-in-nam
a-a-zu dug₄-ga-ni mah-am₃
{d}en-ki-ke₄ tah-a-ni mah-am₃
inim gal-gal-a-ni sag₂ nu-di
kug {d}inana-ke₄ mu-na-ni-ib-gi₄-gi₄
a-a-ŋu₁₀ ta-am₃ e-ra-an-dug₄ ta-am₃ e-ra-an-tah
e-ne-eŋ₃ gal-gal-a-ni ta-am₃ sag₂ nu-di
lugal-ŋu₁₀ ŋa₂-a-ra ma-an-dug₄
{d}en-ki-ke₄ ŋa₂-a-ra ma-an-tah
{d}inana unug{ki}še₃ he₂-du za-e ma₂ an-na eridug{ki}še₃ dib-ma-ab
kug {d}inana-ke₄ sukkal {d}isimud-ra gu₃ mu-na-de₂-e
a-a-ŋu₁₀ ŋa₂-ra ta-am₃ gu₃ ba-an-kur₂
dug₄-ga zid-da-ni ŋa₂-a-ra ta-am₃ šu i-ni-ib-bal
e-ne-eŋ₃ gal-gal-a-ni ŋa₂-a-ra ta-am₃ mu-un-pe-el
a-a-ŋu₁₀ lul-da ma-an-dug₄ lul-da ma-an-tah
...a₂-na mu abzu-na in-pad₃
...za-a lu₂ mu-un-gi₄
inim-bi ka-ga₁₄-na nam-ma-da-ŋal₂-la
u₁₈-ru eridug{ki}ga 5(u)-bi ma₂ an-na im-ma-ni-in-dab₅-e-ne
kug {d}inana-ke₄ sukkal-a-ni...gu₃ mu-na-de₂-e
ŋa₂-nu sukkal zid...
sukkal e-ne-eŋ₃...
ra-gaba e-ne-eŋ₃...
a šu-zu nu-tag a...
...saŋ...
...
sukkal {d}isimud-ŋu₁₀ mu dug₃...
lugal-ŋu₁₀ {d}en-ki...
ma₂ an-na me-a sa₂...
du₆ <unk> sa₂...
...5(u)-bi ma₂...
sukkal...kug {d}inana-ra gu₃...
nin-ŋu₁₀ a-a-zu za-a-še₃...
...za-a-še₃ mu-e-ši-in-gi₄-in-nam
...dug₄-ga-ni mah-am₃
...tah-a-ni mah-am₃
inim...sag₂ nu-di
kug...mu-na-ni-ib-gi₄-gi₄
...ta-am₃ e-ra-an-dug₄ ta-am₃ e-ra-an-tah
...gal-gal-a-ni ta-am₃ sag₂ nu-di
lugal-ŋu₁₀ ŋa₂-a-ra ma-an-dug₄
{d}en-ki-ke₄ ŋa₂-a-ra ma-an-tah
{d}inana unug{ki}še₃ he₂-du za-e ma₂ an-na eridug{ki}še₃ dib-ma-ab
kug {d}inana-ke₄ sukkal {d}isimud-ra gu₃ mu-na-de₂-e
a-a-ŋu₁₀ ŋa₂-a-ra ta-am₃ gu₃ ba-an-kur₂
dug₄-ga...ta-am₃ šu i-ni-ib-bal
e-ne-eŋ₃...ta-am₃ mu-un-pe-el
a-a-ŋu₁₀ lul-da ma-an-dug₄ lul-da ma-an-tah
lul-da mu a₂-na mu abzu-na in-pad₃
lul-da ŋa₂-a-ra za-a lu₂ mu-un-gi₄
inim-bi ka-ga₁₄-na nam-ma-da-ŋal₂-la
la-ha-ma engur-ra 5(u)-bi ma₂ an-na...
kug {d}inana-ke₄ sukkal-a-ni {d}nin-šubur-ra gu₃ mu-na-de₂-e
ŋa₂-nu sukkal zid e₂-an-na-ŋu₁₀
sukkal e-ne-eŋ₃ sag₉-sag₉-ga-ŋu₁₀
ra-gaba e-ne-eŋ₃ ge-en-gen₆-na-ŋu₁₀
a šu-zu nu-tag a me-ri-zu nu-tag
{d}inana me saŋ rig₇-ga-ni ma₂ an-na um-ma-da-an-kar
4(diš)-kam-ma-aš nun-e...{d}isimud-ra gu₃ mu-na-de₂-e
{d}en-ki-ke₄ mu dug₃ an-na-ra inim mu-na-ni-ib-gi₄-gi₄
sukkal {d}isimud-ŋu₁₀ mu dug₃ an-na-ŋu₁₀
lugal-ŋu₁₀ {d}en-ki i₃-gub-be₂-en ud-ul a-ra-zu
ma₂...me-a sa₂ ba-an-dug₄
du₆ a-šag₄-ga sa₂ ba-an-dug₄
ŋen-na ku₆ gal-gal teš₂-bi <unk> <unk> <unk> ma₂...
sukkal {d}isimud-de₃ kug {d}inana-ra gu₃ mu-na-de₂-e
nin-ŋu₁₀ a-a-zu za-a-še₃ mu-e-ši-in-gi₄-in-nam
{d}inana a-a-zu za-a-še₃ mu-e-ši-in-gi₄-in-nam
a-a-zu dug₄-ga-ni mah-am₃
{d}en-ki-ke₄ tah-a-ni mah-am₃
inim gal-gal-a-ni sag₂ nu-di
kug {d}inana-ke₄ mu-na-ni-ib-gi₄-gi₄
a-a-ŋu₁₀ ta-am₃...ta-am₃ e-ra-an-tah
e-ne-eŋ₃ gal-gal-a-ni ta-am₃ sag₂ nu-di
lugal-ŋu₁₀...ma-an-dug₄
{d}en-ki-ke₄...ma-an-tah
{d}inana unug{ki}še₃ he₂-du za-e ma₂ an-na eridug{ki}še₃ dib-ma-ab
kug {d}inana-ke₄ sukkal {d}isimud-ra gu₃ mu-na-de₂-e
a-a-ŋu₁₀ ŋa₂-a-ra ta-am₃ gu₃ ba-an-kur₂
dug₄-ga zid-da-ni ŋa₂-a-ra ta-am₃ šu i-ni-ib-bal
e-ne-eŋ₃ gal-gal-a-ni ŋa₂-a-ra ta-am₃ mu-un-pe-el
...lul-da ma-an-dug₄ lul-da ma-an-tah
...mu a₂-na mu abzu-na in-pad₃
...
a-a-zu...
{d}en-ki-ke₄...
inim gal-gal-a-ni...
kug {d}inana-ke₄...
a-a-ŋu₁₀ ta-am₃...
e-ne-eŋ₃...
lugal-ŋu₁₀ ŋa₂-a-ra ma-an-dug₄
{d}en-ki-ke₄ ŋa₂-a-ra ma-an-tah
{d}inana unug{ki}še₃ he₂-du za-e ma₂ an-na eridug{ki}še₃ dib-ma-ab
kug {d}inana-ke₄ sukkal {d}isimud-ra gu₃ mu-na-de₂-e
a-a-ŋu₁₀ ŋa₂-a-ra ta-am₃ gu₃ ba-an-kur₂
dug₄-ga zid-da-ni ŋa₂-a-ra ta-am₃ šu i-ni-ib-bal
e-ne-eŋ₃ gal-gal-a-ni...
a-a-ŋu₁₀ lul-da ma-an-dug₄ lul-da ma-an-tah
lul-da mu...
...ŋa₂-a-ra za-a lu₂ mu-un-gi₄
...nam-ma-da-ŋal₂-la
...en-nu-uŋ₃...
kug...sukkal-a-ni...
ŋa₂-nu sukkal zid e₂-an-na-ŋu₁₀
sukkal e-ne-eŋ₃ sag₉-sag₉-ga-ŋu₁₀
ra-gaba e-ne-eŋ₃ ge-en-gen₆-na-ŋu₁₀
a šu-zu nu-tag a me-ri-zu nu-tag
{d}inana me saŋ rig₇-ga-ni ma₂ an-na um-ma-da-an-kar
6(diš)-kam-ma-aš nun-e sukkal-a-ni {d}isimud-ra gu₃ mu-na-de₂-e
{d}en-ki-ke₄ mu dug₃ an-na-ra inim mu-na-ni-ib-gi₄-gi₄
sukkal {d}isimud-ŋu₁₀ mu dug₃ an-na-ŋu₁₀
lugal-ŋu₁₀ {d}en-ki i₃-gub-be₂-en ud-ul a-ra-zu
ma₂ an-na me-a sa₂ ba-an-dug₄
{id₂}surungal...
ŋen-na {id₂}surungal...
kug {d}inana-ra...
sukkal {d}isimud-de₃ kug {d}inana-ra gu₃ mu-na-de₂-e
nin-ŋu₁₀ a-a-zu za-a-še₃ mu-e-ši-in-gi₄-in-nam
...a-a-zu za-a-še₃ mu-e-ši-in-gi₄-in-nam
...dug₄-ga-ni mah-am₃
{d}en-ki-ke₄ tah-a-ni mah-am₃
inim...sag₂ nu-di
kug...mu-na-ni-ib-gi₄-gi₄
a-a-ŋu₁₀ ta-am₃ e-ra-an-dug₄ ta-am₃ e-ra-an-tah
e-ne-eŋ₃...
lugal-ŋu₁₀ ŋa₂-a-ra ma-an-dug₄
...
niŋ₂...
<unk> ma₂...
{d}nin-šubur...
ma₂ an-na ŋiri₃...
7(diš)-kam-ma-aš ŋiri₃-da ak...
šag₄-zu <unk> <unk> ma <unk> <unk>...
dumu nun gal kug...
kug {d}inana-ke₄ ma₂ an-na...
kug {d}inana-ke₄ ud-ba mu-du₇-du₇...
sukkal-a-ni {d}nin-šubur-ra-ke₄
kug {d}inana-ra gu₃...
nin-ŋu₁₀ ud-da ma₂ an-na abula...
...
...ma₂-gur₈...<unk>...
kug {d}inana-ke₄...
ŋe₂₆-e ud-da ma₂...
abula niŋ₂-ul-la unug{ki} kul-aba₄{ki}še₃...
...mah hu-mu-un-dib...
...sila-a mah...
...<unk> na...
...hul₂-la šu-ta...
ab-ba iri šag₄ kuš₂-u₃...
bur-šu-ma ad...
ŋuruš-e a₂...
...
...<unk> dumu <unk>...
...us₂-sa-bi <unk> <unk>...
...ta ma₂ an-na ezen...
sizkur₂ gal-gal...
lugal-e gud he₂-em-ma-ab-gaz-e udu...
kaš bur-ra...
šem₃ {kuš}a₂-la₂-e šeg₁₁...
tigi niŋ₂ dug₃-ge si...
kur-kur-re nam-mah-ŋu₁₀...
uŋ₃-ŋu₁₀ ka tar-ŋu₁₀...
ud-da ma₂ an-na abula niŋ₂-ul-la...
sila-a mah mu-un-dib...
e₂ ki-sikil-še₃ sa₂ ba-an-dug₄ tuš-bi...
tul₂ luh tul₂ saŋ-ŋa₂-na...
{d}inana me saŋ rig₇-ga-ni ma₂...
kan₄ ŋi₆-par₃-ra-še₃...
dag agrun-na-ka...
kug {d}inana-ke₄ ki ma₂ an-na <unk> <unk>...
nun-e sukkal-a-ni...gu₃...
{d}en-ki-ke₄ mu dug₃ an-na-ra inim...
sukkal {d}isimud-ŋu₁₀ mu dug₃...
lugal-ŋu₁₀ {d}en-ki i₃-gub-be₂-en...
ma₂ an-na me-a sa₂...
kar babbar-ra sa₂...
ŋen-na u₃ di...
u₃ di ma₂...
kug {d}inana-ke₄...
u₃...
...
{d}inana nam-en...
nam-lagar...
nam-diŋir...
aga zid mah...
{ŋiš}gu-za nam-lugal ba-e-de₆
ŋidru mah ba-e-de₆
ešgiri₂ šibir ba-e-de₆
...mah ba-e-de₆
nam-sipad ba-e-de₆
nam-lugal ba-e-de₆
nam-egir₃-zid ba-e-de₆
nam-nin-diŋir ba-e-de₆
nam-išib ba-e-de₆
nam-lu₂-mah ba-e-de₆
nam-gudug ba-e-de₆
niŋ₂-gen₆-na ba-e-de₆
<unk> ba-e-de₆
<unk>...ba-e-de₆
kur ed₃-de₃ ba-e-de₆
kur ed₃-da...
kur-ŋar-ra...
ŋiri₂ ba-da-ra...
saŋ-ur-saŋ...
tug₂ gig₂ ba-e-de₆
tug₂ gun₃-a ba-e-de₆
gu₂-bar ba-e-de₆
...ba-e-de₆
ŋiš...ba-e-de₆
...ba-e-de₆
...
...ba-e-de₆
...ba-e-de₆
...ba-e-de₆
...ba-e-de₆
...ba-e-de₆
...ba-e-de₆
ŋiš₃ ki su-ub ba-e-de₆
nam-kar-ke₄ ba-e-de₆
nam-hub₂-dar ba-e-de₆
nam-eme-di ba-e-de₆
nam-eme-sig ba-e-de₆
nam-še-er-ka-an ba-e-de₆
...a...
amalu...
eš₂-dam kug...
...kug ba-e-de₆
...<unk> ba-e-de₆
nu-gig an-na ba-e-de₆
ŋiš-gu₃-di ba-e-de₆
nam-nar ba-e-de₆
nam-ab-ba ba-e-de₆
nam-ur-saŋ ba-e-de₆
nam-kalag-ga ba-e-de₆
nam-niŋ₂-erim₂ ba-e-de₆
nam-niŋ₂-si-sa₂ ba-e-de₆
iri lah₅ ba-e-de₆
i-si-iš ŋa₂-ŋa₂ ba-e-de₆
šag₄ hul₂-la ba-e-de₆
lul-da ba-e-de₆
kur ki-bal ba-e-de₆
...ba-e-de₆
kaš₄...ba-e-de₆
ki-tuš gen₆-na ba-e-de₆
nam-nagar ba-e-de₆
nam-tibira ba-e-de₆
nam-dub-sar ba-e-de₆
nam-simug ba-e-de₆
nam-ašgab ba-e-de₆
nam-azlag₂ ba-e-de₆
nam-šidim ba-e-de₆
nam-ad <unk> ba-e-de₆
ŋeštug₂...
ŋizzal...
šu-luh kug-ga ba-e-de₆
...
...dub ba-e-de₆
...udu ba-e-de₆
...ba-e-de₆
niŋ₂-me-ŋar ba-e-de₆
ku-kur ba-e-de₆
<unk> zu₂ sis ba-e-de₆
...mu₂-mu₂ ba-e-de₆
izi ten-ten ba-e-de₆
a₂ kuš₂-u₃ ba-e-de₆
<unk> ge ba-e-de₆
im-ri-a gu₂ ŋar-ra ba-e-de₆
lu-lu-bu-na ba-e-de₆
du₁₄ mu₂-mu₂ ba-e-de₆
u₃-ma ba-e-de₆
ad gi₄-gi₄ ba-e-de₆
šag₄ kuš₂-u₃ ba-e-de₆
di kud ba-e-de₆
...bar ba-e-de₆
umuš ki ŋa₂-ŋa₂ hi-li nam-munus-e-ne ba-e-de₆
...me šu du₇ ba-e-de₆
...<unk> tur-tur ba-e-de₆
...<unk> mah ba-e-de₆
tigi kug li-li-is₃ kug ub₃ me-ze₂ {kuš}a₂-la₂ ba-e-de₆
...an-na ba-e-de₆
...an-na ba-e-de₆
...kug an-na ba-e-de₆
...kug an-na ba-e-de₆
...kug an-na ba-e-de₆
...an-na ba-e-de₆
...mah...ga a-na me-a-bi kaš ba-ni-sur-re ba-e-de₆
...<unk>
...<unk>
...
munus-e giri₁₇-zal ne-am₃ <unk>...
e₂ ga-an-ze₂-er ba-du₃ mu-še₃ ba-an-sa₄
šaŋan-la₂-am₃ 5(u) giŋ₄ im-mi-in-dug₄-ga-ba
mu-un <unk> mu-un-ši-ib-la₂-a-gin₇
ki-ba šika urud gul-la mu-še₃ ba-an-sa₄
ki ma₂...a ba-an-niŋin₂-na-ra
šag₄ <unk>...du₈-du₈ mu-še₃ ba-an-sa₄
ki ma₂...bi₂-in-us₂-a-ba
ki-ba...babbar mu-še₃ ba-an-sa₄
ki niŋ₂...im-ta-an-ŋar-ra-ba
ki-ba kar za-gin₃ mu-še₃ ba-an-sa₄
{d}en-ki-ke₄...{d}inana-ra gu₃ mu-na-de₂-e
mu...mu abzu-ŋa₂
munus-e niŋ₂...abzu-ŋa₂ ga-ba-na-ŋar
a-da-al ne-e ta-am₃ mu-da-an-kur₉
<unk>...šu ŋa₂-ra me dab₅
...he₂-a
...he₂-a
...he₂-a
...<unk>...<unk> <unk> mu-zu-še₃ <unk> la-ne-ne hu-mu-ra-ab-gaz-e-ne
...he₂-a
...he₂-a
...he₂-a
...a
...ezem-ma...he₂-a
kan₄ ŋi₆-par₃-ra-zu <unk>...
dumu iri-zu dumu unug{ki}ga...
u₃ za-e iri-zu eridug{ki}...he₂-en-tah ki-bi...

Cuneiform:
<SURFACE>
...
...𒁮𒂔𒈾...
...𒃞𒂔𒈾𒊕𒂷𒈬𒉌𒅔𒅅
...𒉺𒇻𒊏𒂷𒇻𒂠𒀭𒈾𒊏𒌓𒁺
...𒊩𒆷𒉌𒅆𒂍𒁲𒁮
...𒍣𒉈𒌍𒃵𒂊𒁮𒊩𒆷𒉌𒅆𒂍𒁲𒁮
...𒊩𒆷𒉌𒂠𒄾𒆷𒂊𒉎𒋼𒉌𒊩𒍣𒌷𒅔𒂵𒀀𒀭𒈨
...𒄾𒆷𒂊𒉎𒋼𒉌𒊩𒍣𒌷𒅔𒂵𒀀𒀭𒈨
...𒅆𒉆𒅆𒅔𒁇
...𒅆𒉆𒁕𒊏𒅆𒅔𒁇
...𒅆𒉆𒅆𒅔𒁇
...𒈨𒂊𒂗𒊷𒂵𒈬𒉈
...𒈨𒂊𒀯𒆷𒈬𒉈
...𒅊𒂵𒈬𒉈
...𒊷𒂵𒈬𒉈
...<unk><unk>𒇲𒈬𒉈
...𒋗𒌌𒀀𒈬𒉈
...𒈝𒈠𒈬𒉈
...𒇴𒈠𒈬𒉈
...𒍝𒄩𒄠𒈠𒈬𒉈
...𒄥𒄥𒊏𒈬𒉈
...𒂗<unk>𒀯𒆷𒈬𒉈
...𒂗<unk>𒀯𒀯𒆷𒈬𒉈
...𒄊𒅇𒁕𒀭𒅆𒁺
...𒍪𒀊𒍍𒍢𒅁𒆠𒂠𒄊𒅇𒁕𒀭𒅆𒁺
...𒈨𒂊𒊩𒂅𒈬𒈾𒀊𒅗
...𒍍𒍢𒅁𒆠𒂠𒈨𒂊𒊩𒂅𒈬𒈾𒀊𒅗
...𒁀𒀭𒌓𒁺
...
...𒈨𒂊...
𒂵𒊭𒀭𒀭𒈾𒁺𒈨𒂊𒂵𒁺...
𒅇𒈬𒌧𒀭𒄠𒀭𒆠𒊏...
𒄑𒂞𒉌𒍢𒁀𒁶𒅕<unk>𒆬𒈬𒀀𒁀<unk><unk>...
𒇽𒍑𒅗𒂵𒉌𒆠𒋺𒀀𒈬𒈹𒉆𒁀𒀭𒁺𒈬
𒌓𒁉𒀀𒆠𒂖𒀭𒈹
𒍪𒀊𒉣𒆠𒂵𒀭𒂗𒆠𒂵𒂠
𒆬𒀭𒈹𒆤𒄊𒉌𒀸𒈬𒌧𒁺
𒌓𒁀𒄑𒌆𒉿𒋛𒀀𒈨𒍪𒀭𒆠𒀀
𒆠𒆪𒀀𒉌𒋫𒊮𒀭𒊑𒂊𒉈𒆤𒅆𒅔𒂵𒍪𒀀
𒆬𒀭𒈹𒆤𒍪𒀊𒉣𒆠𒂵𒂠𒆜𒁍𒉡𒌒𒋼𒀀𒀸𒂍
...𒈗𒍪𒀊𒆤𒃻𒉆𒂊𒍪𒀀
𒀭𒂗𒆠𒇽𒅗𒈬𒌧𒌤𒀉𒅎𒈠𒀭𒉘
𒂷𒉡𒇽𒅗𒈬𒂠...
...<unk>...
...
...𒅘𒂊
...
𒂷𒉡...<unk>
𒇽...
𒇽𒆠𒂖𒍪𒀊...<unk>...
𒀭𒈹𒍪𒀊𒉣𒆠𒂠...
𒇽𒆠𒂖𒍪𒀊𒉣𒆠𒂠...
𒀭𒈹𒍪𒀊𒉣𒆠𒂠𒌝𒈠𒆭𒊏𒋫
𒈖𒉌𒉣𒋫𒃶𒅎𒁕𒅥𒂊
𒀀𒈻𒃻𒊮𒋼𒂗...
𒅆𒊊𒂷𒅗𒁉...
𒂷𒈠𒆷𒂠𒄷𒈬𒈾𒋛𒄀𒉆𒄄𒈨𒀊...
𒄑𒍎𒆬𒄑𒍎...
𒆬𒀭𒈹𒊏𒃻𒁲...
𒄯𒁶𒄷𒈬𒈾𒀊𒁉𒀀𒅗
𒈛𒀭𒉽𒅊𒉈𒅗𒈗𒆷𒈾𒂠𒊕𒆟𒁀𒅆𒅔𒀝
𒇽𒆠𒂖𒍪𒀊𒉣𒆠𒂠𒅎𒈠𒉌𒅔𒆭𒆭
𒀭𒈹𒍪𒀊𒉣𒆠𒂠𒅎𒈠𒉌𒅔𒆭𒆭
𒇽𒆠𒂖𒍪𒀊𒉣𒆠𒂠𒌝𒈠𒆭𒊏𒋫
𒀭𒈹𒍪𒀊𒉣𒆠𒂠𒌝𒈠𒆭𒊏𒋫
𒈖𒉌𒉣𒋫𒅎𒁕𒅥𒂊
𒀀𒈻𒃻𒊮𒋼𒈬𒈾𒌤𒂊𒉈
𒅆𒊊𒂷𒅗𒁉𒈬𒈾𒅘𒅘
𒂷𒈠𒆷𒂠𒈬𒈾𒋛𒄀𒉆𒄄𒈨𒀊𒈬𒈾𒀝𒂊
𒄑𒍎𒆬𒄑𒍎𒀭𒈾𒅗
𒆬𒀭𒈹𒊏𒃻𒁲𒈬𒈾𒂊
𒀭𒂗𒆠𒀭𒈹𒂊𒂗𒁉𒋫
𒍪𒀊𒀀𒁉𒅎𒅘𒅘𒉈𒁷𒅎𒄭𒄀𒉈
𒌓𒅗𒁇𒂇𒅎𒆸𒆸𒂊𒉈
𒌓𒅗𒁇𒀭𒅁𒀀𒀀𒁕𒎙...
...
𒆬...
𒉆𒌨𒊕𒉆𒆗𒂵𒉆𒃻𒉈𒊒...
𒆬𒀭𒈹𒆤𒋗𒁀𒋾
𒈬𒀉𒂷𒈬𒍪𒀊𒂷
𒆬𒀭𒈹𒊏𒌉𒈬𒌫𒂵𒈾𒀊𒋧𒁀𒊏...
𒈜𒁕𒆳𒆠𒁄𒉆𒄭𒄀𒁽𒁲𒁲𒆠𒆪𒄀𒈾
𒆬𒀭𒈹𒆤𒋗𒁀𒋾
𒈬𒀉𒂷𒈬𒍪𒀊𒂷
𒆬𒀭𒈹𒊏𒌉𒈬𒌫𒂵𒈾𒀊𒋧𒁀𒊏...
𒉆𒉄𒉆𒁾𒉄𒉆𒁾𒊬𒉆𒌣𒉆𒀿...
𒆬𒀭𒈹𒆤𒋗𒁀𒋾
𒈬𒀉𒂷...
𒆬𒀭𒈹𒊏𒌉𒈬𒌫𒂵𒈾𒀊𒋧𒁀𒊏...
𒄑𒌆𒉿𒄑𒌆𒉿𒎓𒋡𒋗𒈛𒆬𒂵𒂍<unk>𒊏...
𒆬𒀭𒈹𒆤𒋗𒁀𒋾
𒈬𒀉𒂷𒈬...
𒆬𒀭𒈹𒊏...
<unk>𒅗𒋀𒉈𒊬𒊬...
𒆬...
𒈬...𒈬...
𒆬...𒂵𒈾𒀊𒋧𒁀𒊏...
𒈌...𒀜𒄄𒄄𒊮𒊨𒅇𒁲...
𒆬...𒋗𒁀𒋾
𒈬𒀉𒂷𒈬𒍪𒀊𒂷
𒆬...𒌉𒈬𒌫𒂵𒈾𒀊𒋧...
<unk>...𒎏<unk>...
...𒆪𒁉...
...
𒌷𒁺𒁺...
𒄿𒋛𒅖𒂷𒂷𒈠𒀭𒋧
𒊮𒄾𒆷𒈠𒀭𒋧
𒈜𒁕𒈠𒀭𒋧
𒆳𒆠𒁄𒈠𒀭𒋧
𒉆𒄭𒄀𒈠𒀭𒋧
𒁽𒁲𒁲𒈠𒀭𒋧
𒆠𒆪𒄀𒈾𒈠𒀭𒋧
𒉆𒉄𒈠𒀭𒋧
𒉆𒁾𒉄𒈠𒀭𒋧
𒉆𒁾𒊬𒈠𒀭𒋧
𒉆𒌣𒈠𒀭𒋧
𒉆𒀿𒈠𒀭𒋧
𒉆𒌆𒈠𒀭𒋧
𒉆𒁶𒈠𒀭𒋧
𒉆𒀜<unk>𒈠𒀭𒋧
𒄑𒌆𒉿𒈠𒀭𒋧
𒄑𒌆𒉿𒎓𒋡𒈠𒀭𒋧
𒋗𒈛𒆬𒄀𒈠𒀭𒋧
𒂍<unk>𒊏𒈠𒀭𒋧
𒉈𒄯𒁾𒈠𒀭𒋧
𒂷𒇻𒈠𒀭𒋧
𒉎𒋼𒂷𒈠𒀭𒋧
𒃻𒈨𒃻𒈠𒀭𒋧
𒆳𒆪𒈠𒀭𒋧
<unk>𒅗𒋀𒈠𒀭𒋧
𒉈𒊬𒊬𒈠𒀭𒋧
𒉈𒋼𒋼𒈠𒀭𒋧
𒀉𒊨𒅇𒈠𒀭𒋧
<unk>𒄀𒈠𒀭𒋧
...𒃻𒊏...
...
𒈌𒊬𒊬...
𒅇𒈠...
𒀜...
...
...𒉌𒁺𒁁𒂗𒌓𒌌𒀀𒊏𒍪
𒀀𒁕𒀠...𒆰𒀕𒆠𒂠𒈾𒈠𒊏𒀭𒌓𒁺𒀀
𒆠𒀭𒌓...<unk>𒂠𒈾𒈠𒊏𒀭𒌓𒁺𒀀
𒅎𒈪𒅔𒅗𒂵𒅗𒁲𒁀𒉌𒌈𒁉𒂗
𒆬𒀭𒈹𒈨𒈬𒌧𒌴𒌴𒈣𒀭𒈾𒉈𒅔<unk>
𒈣𒀭𒈾𒋼𒀀𒊏𒍠𒉈𒅔𒋳
𒁉𒅘𒂷𒊏𒁉𒅘𒂷𒊏𒁉𒈬𒌧𒋫𒇯𒁺𒁕
𒀀𒀀𒀭𒂗𒆠𒁉𒅘𒂷𒊏𒁉𒈬𒌧𒋫𒇯𒁺𒁕
𒂗𒃲𒀭𒂗𒆠𒆤𒂍...𒄑𒈬𒌧𒅆𒃸𒃸
𒂗𒂊𒍪𒀊𒂠𒅆𒈪𒉌𒌈𒅍𒅍𒂊
𒈗𒀭𒂗𒆠𒆤𒉣𒆠𒂠𒄑𒈬𒌧𒅆𒃸𒃸
𒀭𒂗𒆠𒆤𒈛𒀭𒉽𒅊𒊏𒅗𒈬𒈾𒌤𒂊
𒈛𒀭𒉽𒅊𒈬𒈬𒄭𒀭𒈾𒈬
𒈗𒈬𒀭𒂗𒆠𒉌𒁺𒁉𒂗𒌓𒌌𒀀𒊏𒍪
𒉆𒂗𒉆𒇬𒉆𒀭𒂇𒍣𒈤𒄑𒄖𒍝𒉆𒈗𒈨𒀀
𒈗𒈬𒌉𒉌𒅕𒁀𒀭𒈾𒋧
𒉺𒈤𒂙𒌋𒂙𒌆𒈤𒉆𒉺𒇻𒉆𒈗𒈨𒀀
𒈗𒈬𒌉𒉌𒅕𒁀𒀭𒈾𒋧
...𒉆𒎏𒀭𒉆𒈨𒉆𒇽𒈤𒉆𒄴𒈨𒈨𒀀
𒈗𒈬𒌉𒉌𒅕𒁀𒀭𒈾𒋧
...<unk><unk><unk>𒌓𒁺𒆳𒇯𒁺𒉈𒆳𒇯𒁺𒁕𒆳𒃻𒊏𒈨𒀀
𒈗𒈬𒌉𒉌𒅕𒁀𒀭𒈾𒋧
𒄈𒁀𒁕𒊏𒊕𒌨𒊕𒌆𒈪𒌆𒁯𒀀𒄘𒁇𒄘...𒈨𒀀
𒈗𒈬𒌉𒉌𒅕𒁀𒀭𒈾𒋧
𒄑...𒈨𒀀
𒈗𒈬𒌉𒉌𒅕𒁀𒀭𒈾𒋧
𒄑𒋗𒉪𒈥𒋽𒍑𒅗𒅗𒍑...𒋢𒌒𒉆𒋼𒀀𒆤𒉆𒄸𒁯𒈨𒀀
𒈗𒈬𒌉𒉌𒅕𒁀𒀭𒈾𒋧
𒉆𒅴𒁲𒉆𒅴𒋝𒉆𒊺𒅕𒅗𒀭...𒀀𒂼𒀭𒈹𒂠𒁮𒆬𒈨𒀀
𒈗𒈬𒌉𒉌𒅕𒁀𒀭𒈾𒋧
...𒆬...<unk>𒉡𒍼𒀭𒈾𒄑𒅗𒁲𒉆𒈜𒉆𒀊𒁀𒈨𒀀
...
...𒈗...
𒂍𒀭𒂗𒆠𒆤𒅗𒉡𒄩𒇴𒂊𒁮
...𒈾𒊑𒂵𒅗𒁲𒃲𒍪𒀀
𒄑𒊕𒆰𒄑𒅅𒂍𒂊𒅗𒉈𒍝𒍝𒉈𒅔𒅗𒉈𒅔𒌍
𒆠𒂊𒉈𒅕𒈬𒈾𒀭𒅆𒊒
𒀭𒂗𒆠𒆤𒉈𒍝𒍝...𒈩𒇲𒍣𒁕𒉌𒅎𒈠𒀭𒆪
...𒆬𒂵𒈾𒅎𒈠𒉌𒅔𒆭𒆭
...𒄑𒌆𒈾𒉌𒋗𒅎𒈠𒀭𒋾
...𒄷𒀭𒈾𒂠𒁀𒀭𒋧
...𒄩...𒁀𒀭𒋧
...𒁵...
...𒅎𒈠𒉌𒅔𒊏
...
...𒉆𒁀𒁕𒄩𒇴𒂊
...𒁼𒃶𒀀
...𒃶𒀀
...𒋼𒀀𒊏
...𒊷𒊷𒂠
...𒋳
...𒀀
...
...𒀭𒉽𒅊𒊏𒅗...
...𒈬𒄭𒀭𒈾𒊏𒅗...
𒈛𒀭𒉽𒅊𒈬𒈬...
𒈗𒈬𒀭𒂗𒆠...
𒈣𒀭𒈾...
𒄿𒁕𒀠𒋼𒀀...
𒁺𒈾𒈣𒀭𒈾𒂗𒉽𒅊𒉣𒈨𒂬𒂊𒉈...
𒈛𒀭𒉽𒅊𒉈𒆬𒀭𒈹𒊏...
𒎏𒈬...𒈬𒂊𒅆𒅔𒄄𒅔𒉆
...𒍝𒀀𒂠𒈬𒂊𒅆𒅔𒄄𒅔𒉆
...𒅗𒂵𒉌𒈤𒀀𒀭
...𒈭𒀀𒉌𒈤𒀀𒀭
...𒉺𒃶...
...
...𒂊𒊏𒀭𒅗𒋫𒀀𒀭...
...𒋫𒀀𒀭𒉺𒃶𒉡𒁲
...𒂷𒀀𒊏𒈠𒀭𒅗
...𒈠𒀭𒈭
...𒍝𒂊𒈣𒀭𒈾...
𒆬𒀭𒈹𒆤𒈛𒀭𒉽𒅊𒊏𒅗...
𒀀𒀀𒈬𒂷𒀀𒊏𒋫𒀀𒀭𒅗...
𒅗𒂵𒍣𒁕𒉌𒂷𒀀𒊏𒋫𒀀𒀭𒋗...
𒂊𒉈𒉘𒃲𒃲𒀀𒉌...
𒀀𒀀𒈬𒈜𒁕...
𒈜𒁕𒈬𒀉𒈾𒈬𒍪𒀊𒈾𒅔𒅆𒊒
𒈜𒁕𒂷𒀀𒊏𒍝𒀀𒇽𒈬𒌧𒄄
𒅗𒁉𒅗𒅗𒈾𒉆𒈠𒁕𒅅𒆷
𒂗𒉽𒅊𒉣𒈨𒂬𒂊𒉈𒈣𒀭𒈾𒅎𒈠𒉌𒅔𒆪𒁉𒉈
𒆬𒀭𒈹𒈛𒀀𒉌𒀭𒎏𒋚𒊏𒅗𒈬𒈾𒌤𒂊
𒂷𒉡𒈛𒍣𒂍𒀭𒈾𒈬
𒈛𒂊𒉈𒉘𒊷𒊷𒂵𒈬
𒊏𒃮𒂊𒉈𒉘𒄀𒂗𒄀𒈾𒈬
𒀀𒋗𒍪𒉡𒋳𒀀𒈨𒊑𒍪𒉡𒋳
𒀭𒈹𒈨𒊕𒉺𒄸𒁺𒂵𒉌𒈣𒀭𒈾𒌝𒈠𒁕𒀭𒋼𒀀
𒈫𒄰𒈠𒂠𒉣𒂊𒈛𒀀𒉌𒀭𒉽𒅊𒊏𒅗𒈬𒈾𒌤𒂊
𒀭𒂗𒆠𒆤𒈬𒄭𒀭𒈾𒊏𒅗𒈬𒈾𒉌𒅁𒄄𒄄
𒈛𒀭𒉽𒅊𒈬𒈬𒄭𒀭𒈾𒈬
𒈗𒈬...𒉌𒁺𒁉𒂗𒌓𒌌𒀀𒊏𒍪
𒈣...𒈨𒀀𒁲𒁀𒀭𒅗
<unk>...𒆬𒂵𒁲...
𒁺𒈾𒍇𒊒𒉣𒆠𒂵𒐐𒁉...
𒈛𒀭𒉽𒅊𒉈𒆬𒀭𒈹𒊏𒅗𒈬𒈾𒌤𒂊
𒎏𒈬𒀀𒀀𒍪𒍝𒀀𒂠𒈬𒂊𒅆𒅔𒄄𒅔𒉆
𒀭𒈹𒀀𒀀𒍪𒍝𒀀𒂠𒈬𒂊𒅆𒅔𒄄𒅔𒉆
𒀀𒀀𒍪𒅗𒂵𒉌𒈤𒀀𒀭
𒀭𒂗𒆠𒆤𒈭𒀀𒉌𒈤𒀀𒀭
𒅗𒃲𒃲𒀀𒉌𒉺𒃶𒉡𒁲
𒆬𒀭𒈹𒆤𒈬𒈾𒉌𒅁𒄄𒄄
𒀀𒀀𒈬𒋫𒀀𒀭𒂊𒊏𒀭𒅗𒋫𒀀𒀭𒂊𒊏𒀭𒈭
𒂊𒉈𒉘𒃲𒃲𒀀𒉌𒋫𒀀𒀭𒉺𒃶𒉡𒁲
𒈗𒈬𒂷𒀀𒊏𒈠𒀭𒅗
𒀭𒂗𒆠𒆤𒂷𒀀𒊏𒈠𒀭𒈭
𒀭𒈹𒀕𒆠𒂠𒃶𒁺𒍝𒂊𒈣𒀭𒈾𒉣𒆠𒂠𒁳𒈠𒀊
𒆬𒀭𒈹𒆤𒈛𒀭𒉽𒅊𒊏𒅗𒈬𒈾𒌤𒂊
𒀀𒀀𒈬𒂷𒊏𒋫𒀀𒀭𒅗𒁀𒀭𒉽
𒅗𒂵𒍣𒁕𒉌𒂷𒀀𒊏𒋫𒀀𒀭𒋗𒄿𒉌𒅁𒁄
𒂊𒉈𒉘𒃲𒃲𒀀𒉌𒂷𒀀𒊏𒋫𒀀𒀭𒈬𒌧𒉿𒂖
𒀀𒀀𒈬𒈜𒁕𒈠𒀭𒅗𒈜𒁕𒈠𒀭𒈭
...𒀉𒈾𒈬𒍪𒀊𒈾𒅔𒅆𒊒
...𒍝𒀀𒇽𒈬𒌧𒄄
𒅗𒁉𒅗𒅗𒈾𒉆𒈠𒁕𒅅𒆷
𒍇𒊒𒉣𒆠𒂵𒐐𒁉𒈣𒀭𒈾𒅎𒈠𒉌𒅔𒆪𒂊𒉈
𒆬𒀭𒈹𒆤𒈛𒀀𒉌...𒅗𒈬𒈾𒌤𒂊
𒂷𒉡𒈛𒍣...
𒈛𒂊𒉈𒉘...
𒊏𒃮𒂊𒉈𒉘...
𒀀𒋗𒍪𒉡𒋳𒀀...
...𒊕...
...
𒈛𒀭𒉽𒅊𒈬𒈬𒄭...
𒈗𒈬𒀭𒂗𒆠...
𒈣𒀭𒈾𒈨𒀀𒁲...
𒇯<unk>𒁲...
...𒐐𒁉𒈣...
𒈛...𒆬𒀭𒈹𒊏𒅗...
𒎏𒈬𒀀𒀀𒍪𒍝𒀀𒂠...
...𒍝𒀀𒂠𒈬𒂊𒅆𒅔𒄄𒅔𒉆
...𒅗𒂵𒉌𒈤𒀀𒀭
...𒈭𒀀𒉌𒈤𒀀𒀭
𒅗...𒉺𒃶𒉡𒁲
𒆬...𒈬𒈾𒉌𒅁𒄄𒄄
...𒋫𒀀𒀭𒂊𒊏𒀭𒅗𒋫𒀀𒀭𒂊𒊏𒀭𒈭
...𒃲𒃲𒀀𒉌𒋫𒀀𒀭𒉺𒃶𒉡𒁲
𒈗𒈬𒂷𒀀𒊏𒈠𒀭𒅗
𒀭𒂗𒆠𒆤𒂷𒀀𒊏𒈠𒀭𒈭
𒀭𒈹𒀕𒆠𒂠𒃶𒁺𒍝𒂊𒈣𒀭𒈾𒉣𒆠𒂠𒁳𒈠𒀊
𒆬𒀭𒈹𒆤𒈛𒀭𒉽𒅊𒊏𒅗𒈬𒈾𒌤𒂊
𒀀𒀀𒈬𒂷𒀀𒊏𒋫𒀀𒀭𒅗𒁀𒀭𒉽
𒅗𒂵...𒋫𒀀𒀭𒋗𒄿𒉌𒅁𒁄
𒂊𒉈𒉘...𒋫𒀀𒀭𒈬𒌧𒉿𒂖
𒀀𒀀𒈬𒈜𒁕𒈠𒀭𒅗𒈜𒁕𒈠𒀭𒈭
𒈜𒁕𒈬𒀉𒈾𒈬𒍪𒀊𒈾𒅔𒅆𒊒
𒈜𒁕𒂷𒀀𒊏𒍝𒀀𒇽𒈬𒌧𒄄
𒅗𒁉𒅗𒅗𒈾𒉆𒈠𒁕𒅅𒆷
𒆷𒄩𒈠𒇉𒊏𒐐𒁉𒈣𒀭𒈾...
𒆬𒀭𒈹𒆤𒈛𒀀𒉌𒀭𒎏𒋚𒊏𒅗𒈬𒈾𒌤𒂊
𒂷𒉡𒈛𒍣𒂍𒀭𒈾𒈬
𒈛𒂊𒉈𒉘𒊷𒊷𒂵𒈬
𒊏𒃮𒂊𒉈𒉘𒄀𒂗𒄀𒈾𒈬
𒀀𒋗𒍪𒉡𒋳𒀀𒈨𒊑𒍪𒉡𒋳
𒀭𒈹𒈨𒊕𒉺𒄸𒁺𒂵𒉌𒈣𒀭𒈾𒌝𒈠𒁕𒀭𒋼𒀀
𒐉𒄰𒈠𒀸𒉣𒂊...𒀭𒉽𒅊𒊏𒅗𒈬𒈾𒌤𒂊
𒀭𒂗𒆠𒆤𒈬𒄭𒀭𒈾𒊏𒅗𒈬𒈾𒉌𒅁𒄄𒄄
𒈛𒀭𒉽𒅊𒈬𒈬𒄭𒀭𒈾𒈬
𒈗𒈬𒀭𒂗𒆠𒉌𒁺𒁉𒂗𒌓𒌌𒀀𒊏𒍪
𒈣...𒈨𒀀𒁲𒁀𒀭𒅗
𒇯𒀀𒊮𒂵𒁲𒁀𒀭𒅗
𒁺𒈾𒄩𒃲𒃲𒌨𒁉<unk><unk><unk>𒈣...
𒈛𒀭𒉽𒅊𒉈𒆬𒀭𒈹𒊏𒅗𒈬𒈾𒌤𒂊
𒎏𒈬𒀀𒀀𒍪𒍝𒀀𒂠𒈬𒂊𒅆𒅔𒄄𒅔𒉆
𒀭𒈹𒀀𒀀𒍪𒍝𒀀𒂠𒈬𒂊𒅆𒅔𒄄𒅔𒉆
𒀀𒀀𒍪𒅗𒂵𒉌𒈤𒀀𒀭
𒀭𒂗𒆠𒆤𒈭𒀀𒉌𒈤𒀀𒀭
𒅗𒃲𒃲𒀀𒉌𒉺𒃶𒉡𒁲
𒆬𒀭𒈹𒆤𒈬𒈾𒉌𒅁𒄄𒄄
𒀀𒀀𒈬𒋫𒀀𒀭...𒋫𒀀𒀭𒂊𒊏𒀭𒈭
𒂊𒉈𒉘𒃲𒃲𒀀𒉌𒋫𒀀𒀭𒉺𒃶𒉡𒁲
𒈗𒈬...𒈠𒀭𒅗
𒀭𒂗𒆠𒆤...𒈠𒀭𒈭
𒀭𒈹𒀕𒆠𒂠𒃶𒁺𒍝𒂊𒈣𒀭𒈾𒉣𒆠𒂠𒁳𒈠𒀊
𒆬𒀭𒈹𒆤𒈛𒀭𒉽𒅊𒊏𒅗𒈬𒈾𒌤𒂊
𒀀𒀀𒈬𒂷𒀀𒊏𒋫𒀀𒀭𒅗𒁀𒀭𒉽
𒅗𒂵𒍣𒁕𒉌𒂷𒀀𒊏𒋫𒀀𒀭𒋗𒄿𒉌𒅁𒁄
𒂊𒉈𒉘𒃲𒃲𒀀𒉌𒂷𒀀𒊏𒋫𒀀𒀭𒈬𒌧𒉿𒂖
...𒈜𒁕𒈠𒀭𒅗𒈜𒁕𒈠𒀭𒈭
...𒈬𒀉𒈾𒈬𒍪𒀊𒈾𒅔𒅆𒊒
...
𒀀𒀀𒍪...
𒀭𒂗𒆠𒆤...
𒅗𒃲𒃲𒀀𒉌...
𒆬𒀭𒈹𒆤...
𒀀𒀀𒈬𒋫𒀀𒀭...
𒂊𒉈𒉘...
𒈗𒈬𒂷𒀀𒊏𒈠𒀭𒅗
𒀭𒂗𒆠𒆤𒂷𒀀𒊏𒈠𒀭𒈭
𒀭𒈹𒀕𒆠𒂠𒃶𒁺𒍝𒂊𒈣𒀭𒈾𒉣𒆠𒂠𒁳𒈠𒀊
𒆬𒀭𒈹𒆤𒈛𒀭𒉽𒅊𒊏𒅗𒈬𒈾𒌤𒂊
𒀀𒀀𒈬𒂷𒀀𒊏𒋫𒀀𒀭𒅗𒁀𒀭𒉽
𒅗𒂵𒍣𒁕𒉌𒂷𒀀𒊏𒋫𒀀𒀭𒋗𒄿𒉌𒅁𒁄
𒂊𒉈𒉘𒃲𒃲𒀀𒉌...
𒀀𒀀𒈬𒈜𒁕𒈠𒀭𒅗𒈜𒁕𒈠𒀭𒈭
𒈜𒁕𒈬...
...𒂷𒀀𒊏𒍝𒀀𒇽𒈬𒌧𒄄
...𒉆𒈠𒁕𒅅𒆷
...𒂗𒉡𒌧...
𒆬...𒈛𒀀𒉌...
𒂷𒉡𒈛𒍣𒂍𒀭𒈾𒈬
𒈛𒂊𒉈𒉘𒊷𒊷𒂵𒈬
𒊏𒃮𒂊𒉈𒉘𒄀𒂗𒄀𒈾𒈬
𒀀𒋗𒍪𒉡𒋳𒀀𒈨𒊑𒍪𒉡𒋳
𒀭𒈹𒈨𒊕𒉺𒄸𒁺𒂵𒉌𒈣𒀭𒈾𒌝𒈠𒁕𒀭𒋼𒀀
𒐋𒄰𒈠𒀸𒉣𒂊𒈛𒀀𒉌𒀭𒉽𒅊𒊏𒅗𒈬𒈾𒌤𒂊
𒀭𒂗𒆠𒆤𒈬𒄭𒀭𒈾𒊏𒅗𒈬𒈾𒉌𒅁𒄄𒄄
𒈛𒀭𒉽𒅊𒈬𒈬𒄭𒀭𒈾𒈬
𒈗𒈬𒀭𒂗𒆠𒉌𒁺𒁉𒂗𒌓𒌌𒀀𒊏𒍪
𒈣𒀭𒈾𒈨𒀀𒁲𒁀𒀭𒅗
𒀀𒇉𒌓𒉣...
𒁺𒈾𒀀𒇉𒌓𒉣...
𒆬𒀭𒈹𒊏...
𒈛𒀭𒉽𒅊𒉈𒆬𒀭𒈹𒊏𒅗𒈬𒈾𒌤𒂊
𒎏𒈬𒀀𒀀𒍪𒍝𒀀𒂠𒈬𒂊𒅆𒅔𒄄𒅔𒉆
...𒀀𒀀𒍪𒍝𒀀𒂠𒈬𒂊𒅆𒅔𒄄𒅔𒉆
...𒅗𒂵𒉌𒈤𒀀𒀭
𒀭𒂗𒆠𒆤𒈭𒀀𒉌𒈤𒀀𒀭
𒅗...𒉺𒃶𒉡𒁲
𒆬...𒈬𒈾𒉌𒅁𒄄𒄄
𒀀𒀀𒈬𒋫𒀀𒀭𒂊𒊏𒀭𒅗𒋫𒀀𒀭𒂊𒊏𒀭𒈭
𒂊𒉈𒉘...
𒈗𒈬𒂷𒀀𒊏𒈠𒀭𒅗
...
𒃻...
<unk>𒈣...
𒀭𒎏𒋚...
𒈣𒀭𒈾𒄊...
𒐌𒄰𒈠𒀸𒄊𒁕𒀝...
𒊮𒍪<unk><unk>𒈠<unk><unk>...
𒌉𒉣𒃲𒆬...
𒆬𒀭𒈹𒆤𒈣𒀭𒈾...
𒆬𒀭𒈹𒆤𒌓𒁀𒈬𒌌𒌌...
𒈛𒀀𒉌𒀭𒎏𒋚𒊏𒆤
𒆬𒀭𒈹𒊏𒅗...
𒎏𒈬𒌓𒁕𒈣𒀭𒈾𒆍𒃲...
...
...𒈣𒋽...<unk>...
𒆬𒀭𒈹𒆤...
𒂷𒂊𒌓𒁕𒈣...
𒆍𒃲𒃻𒌌𒆷𒀕𒆠𒆰𒀕𒆠𒂠...
...𒈤𒄷𒈬𒌧𒁳...
...𒋻𒀀𒈤...
...<unk>𒈾...
...𒄾𒆷𒋗𒋫...
𒀊𒁀𒌷𒊮𒊨𒅇...
𒁓𒋗𒈠𒀜...
𒄨𒂊𒀉...
...
...<unk>𒌉<unk>...
...𒍑𒊓𒁉<unk><unk>...
...𒋫𒈣𒀭𒈾𒂡...
𒀬𒀬𒃲𒃲...
𒈗𒂊𒄞𒃶𒅎𒈠𒀊𒄤𒂊𒇻...
𒁉𒁓𒊏...
𒀚𒋢𒀉𒇲𒂊𒅝...
𒁆𒈜𒃻𒄭𒄀𒋛...
𒆳𒆳𒊑𒉆𒈤𒈬...
𒌧𒈬𒅗𒋻𒈬...
𒌓𒁕𒈣𒀭𒈾𒆍𒃲𒃻𒌌𒆷...
𒋻𒀀𒈤𒈬𒌧𒁳...
𒂍𒆠𒂖𒂠𒁲𒁀𒀭𒅗𒆪𒁉...
𒇥𒈛𒇥𒊕𒂷𒈾...
𒀭𒈹𒈨𒊕𒉺𒄸𒁺𒂵𒉌𒈣...
𒆍𒈪𒁖𒊏𒂠...
𒁖𒂍𒉣𒈾𒅗...
𒆬𒀭𒈹𒆤𒆠𒈣𒀭𒈾<unk><unk>...
𒉣𒂊𒈛𒀀𒉌...𒅗...
𒀭𒂗𒆠𒆤𒈬𒄭𒀭𒈾𒊏𒅗...
𒈛𒀭𒉽𒅊𒈬𒈬𒄭...
𒈗𒈬𒀭𒂗𒆠𒉌𒁺𒁉𒂗...
𒈣𒀭𒈾𒈨𒀀𒁲...
𒋼𒀀𒌓𒊏𒁲...
𒁺𒈾𒅇𒁲...
𒅇𒁲𒈣...
𒆬𒀭𒈹𒆤...
𒅇...
...
𒀭𒈹𒉆𒂗...
𒉆𒇬...
𒉆𒀭...
𒂇𒍣𒈤...
𒄑𒄖𒍝𒉆𒈗𒁀𒂊𒁺
𒉺𒈤𒁀𒂊𒁺
𒂙𒌋𒂙𒁀𒂊𒁺
...𒈤𒁀𒂊𒁺
𒉆𒉺𒇻𒁀𒂊𒁺
𒉆𒈗𒁀𒂊𒁺
𒉆𒊩𒂠𒍣𒁀𒂊𒁺
𒉆𒎏𒀭𒁀𒂊𒁺
𒉆𒈨𒁀𒂊𒁺
𒉆𒇽𒈤𒁀𒂊𒁺
𒉆𒄴𒈨𒁀𒂊𒁺
𒃻𒄀𒈾𒁀𒂊𒁺
<unk>𒁀𒂊𒁺
<unk>...𒁀𒂊𒁺
𒆳𒇯𒁺𒉈𒁀𒂊𒁺
𒆳𒇯𒁺𒁕...
𒆳𒃻𒊏...
𒄈𒁀𒁕𒊏...
𒊕𒌨𒊕...
𒌆𒈪𒁀𒂊𒁺
𒌆𒁯𒀀𒁀𒂊𒁺
𒄘𒁇𒁀𒂊𒁺
...𒁀𒂊𒁺
𒄑...𒁀𒂊𒁺
...𒁀𒂊𒁺
...
...𒁀𒂊𒁺
...𒁀𒂊𒁺
...𒁀𒂊𒁺
...𒁀𒂊𒁺
...𒁀𒂊𒁺
...𒁀𒂊𒁺
𒍑𒆠𒋢𒌒𒁀𒂊𒁺
𒉆𒋼𒀀𒆤𒁀𒂊𒁺
𒉆𒄸𒁯𒁀𒂊𒁺
𒉆𒅴𒁲𒁀𒂊𒁺
𒉆𒅴𒋝𒁀𒂊𒁺
𒉆𒊺𒅕𒅗𒀭𒁀𒂊𒁺
...𒀀...
𒂼𒀭𒈹...
𒂠𒁮𒆬...
...𒆬𒁀𒂊𒁺
...<unk>𒁀𒂊𒁺
𒉡𒍼𒀭𒈾𒁀𒂊𒁺
𒄑𒅗𒁲𒁀𒂊𒁺
𒉆𒈜𒁀𒂊𒁺
𒉆𒀊𒁀𒁀𒂊𒁺
𒉆𒌨𒊕𒁀𒂊𒁺
𒉆𒆗𒂵𒁀𒂊𒁺
𒉆𒃻𒉈𒊒𒁀𒂊𒁺
𒉆𒃻𒋛𒁲𒁀𒂊𒁺
𒌷𒁺𒁺𒁀𒂊𒁺
𒄿𒋛𒅖𒂷𒂷𒁀𒂊𒁺
𒊮𒄾𒆷𒁀𒂊𒁺
𒈜𒁕𒁀𒂊𒁺
𒆳𒆠𒁄𒁀𒂊𒁺
...𒁀𒂊𒁺
𒁽...𒁀𒂊𒁺
𒆠𒆪𒄀𒈾𒁀𒂊𒁺
𒉆𒉄𒁀𒂊𒁺
𒉆𒁾𒉄𒁀𒂊𒁺
𒉆𒁾𒊬𒁀𒂊𒁺
𒉆𒌣𒁀𒂊𒁺
𒉆𒀿𒁀𒂊𒁺
𒉆𒌆𒁀𒂊𒁺
𒉆𒁶𒁀𒂊𒁺
𒉆𒀜<unk>𒁀𒂊𒁺
𒄑𒌆𒉿...
𒄑𒌆𒉿𒎓𒋡...
𒋗𒈛𒆬𒂵𒁀𒂊𒁺
...
...𒁾𒁀𒂊𒁺
...𒇻𒁀𒂊𒁺
...𒁀𒂊𒁺
𒃻𒈨𒃻𒁀𒂊𒁺
𒆪𒆳𒁀𒂊𒁺
<unk>𒅗𒋀𒁀𒂊𒁺
...𒊬𒊬𒁀𒂊𒁺
𒉈𒋼𒋼𒁀𒂊𒁺
𒀉𒊨𒅇𒁀𒂊𒁺
<unk>𒄀𒁀𒂊𒁺
𒅎𒊑𒀀𒄘𒃻𒊏𒁀𒂊𒁺
𒇻𒇻𒁍𒈾𒁀𒂊𒁺
𒈌𒊬𒊬𒁀𒂊𒁺
𒅇𒈠𒁀𒂊𒁺
𒀜𒄄𒄄𒁀𒂊𒁺
𒊮𒊨𒅇𒁀𒂊𒁺
𒁲𒋻𒁀𒂊𒁺
...𒁇𒁀𒂊𒁺
𒌆𒆠𒂷𒂷𒄭𒇷𒉆𒊩𒂊𒉈𒁀𒂊𒁺
...𒈨𒋗𒌌𒁀𒂊𒁺
...<unk>𒌉𒌉𒁀𒂊𒁺
...<unk>𒈤𒁀𒂊𒁺
𒁆𒈜𒆬𒇷𒇷𒀊𒆬𒀚𒈨𒍢𒋢𒀉𒇲𒁀𒂊𒁺
...𒀭𒈾𒁀𒂊𒁺
...𒀭𒈾𒁀𒂊𒁺
...𒆬𒀭𒈾𒁀𒂊𒁺
...𒆬𒀭𒈾𒁀𒂊𒁺
...𒆬𒀭𒈾𒁀𒂊𒁺
...𒀭𒈾𒁀𒂊𒁺
...𒈤...𒂵𒀀𒈾𒈨𒀀𒁉𒁉𒁀𒉌𒋩𒊑𒁀𒂊𒁺
...<unk>
...<unk>
...
𒊩𒂊𒅗𒉌𒉈𒀀𒀭<unk>...
𒂍𒂵𒀭𒍢𒅕𒁀𒆕𒈬𒂠𒁀𒀭𒄷𒈿
𒌋𒃶𒇲𒀀𒀭𒐐𒂆𒅎𒈪𒅔𒅗𒂵𒁀
𒈬𒌧<unk>𒈬𒌧𒅆𒅁𒇲𒀀𒁶
𒆠𒁀𒆷𒍏𒄢𒆷𒈬𒂠𒁀𒀭𒄷𒈿
𒆠𒈣...𒀀𒁀𒀭𒆸𒈾𒊏
𒊮<unk>...𒂃𒂃𒈬𒂠𒁀𒀭𒄷𒈿
𒆠𒈣...𒉈𒅔𒍑𒀀𒁀
𒆠𒁀...𒌓𒈬𒂠𒁀𒀭𒄷𒈿
𒆠𒃻...𒅎𒋫𒀭𒃻𒊏𒁀
𒆠𒁀𒋼𒀀𒍝𒆳𒈬𒂠𒁀𒀭𒄷𒈿
𒀭𒂗𒆠𒆤...𒀭𒈹𒊏𒅗𒈬𒈾𒌤𒂊
𒈬...𒈬𒍪𒀊𒂷
𒊩𒂊𒃻...𒍪𒀊𒂷𒂵𒁀𒈾𒃻
𒀀𒁕𒀠𒉈𒂊𒋫𒀀𒀭𒈬𒁕𒀭𒆭
<unk>...𒋗𒂷𒊏𒈨𒆪
...𒃶𒀀
...𒃶𒀀
...𒃶𒀀
...<unk>...<unk><unk>𒈬𒍪𒂠<unk>𒆷𒉈𒉈𒄷𒈬𒊏𒀊𒄤𒂊𒉈
...𒃶𒀀
...𒃶𒀀
...𒃶𒀀
...𒀀
...𒂡𒈠...𒃶𒀀
𒆍𒈪𒁖𒊏𒍪<unk>...
𒌉𒌷𒍪𒌉𒀕𒆠𒂵...
𒅇𒍝𒂊𒌷𒍪𒉣𒆠...𒃶𒂗𒈭𒆠𒁉...